Suchinthana/ta-wikipedia huggingface dataset:
சத்யசிவா

சத்யசிவா (Sathyasiva) என்பவர் ஒரு இந்திய திரைப்பட இயக்குநர் ஆவார், இவர் குறிப்பாக தமிழ் படங்களில் பணியாற்றியுள்ளார். கழுகு (2012) படத்தின் மூலம் அறிமுகமான இவர், சிவப்பு (2015). சவாலே சமாளி (2015)  கழுகு 2  (2018) ஆகிய படங்களை இயக்கியுள்ளார்.

தொழில் 
சத்யசிவா இயக்குனராக அறிமுகமான கழுகு (2012) படமானது மலைப் பாறை உச்சியிலிருந்து குதித்து தற்கொலை பாதிக்கப்பட்டவர்களின் உடல்கள் மீட்பவன் குறித்த ஒரு கதை ஆகும். அப்படத்தில்  கிருஷ்ணா, பிந்து மாதவி ஆகியோர் முன்னணி பாத்திரத்தில் நடித்தனர். படம் வெளியானதும் கலவையான விமர்சனங்களைப் பெற்றது. சிஃபி.காம் இன் விமர்சகர் ஒருவர் கூறுகையில், கழுகு ஒரு "யதார்த்தமான காதல் பரபரப்பூட்டும் திரைப்படம், அது உங்கள் கவனத்தை ஈர்க்கும். அதன் கதாபாத்திரங்களிலிருந்து நம்பகமான நகம் கடிக்கவைக்கும் திரைக்கதை, புதிய களத்தில் இது  ஈர்க்கக்கூடிய ஒரு படமாக அமைகிறது ". தி டைம்ஸ் ஆஃப் இந்தியா 5 இல் 3.5 மதிப்பெண்ணைக் கொடுத்தது, மேலும் அது "தொடக்கத்திலிருந்து முடிவுவைர படம் ஈர்த்து வைக்கிறது" என்று கூறியது. அதேபோல், தி இந்து பத்திரிகையின் மாலதி ரங்கராஜம் எழுதுகயில்: "இளம் திரைப்படப் படைப்பாளிகள்  ஒரே மாதிரியான விஷயங்களைத் தெளிவாகத் தெரிந்து கொள்வது நம்பிக்கையைத் தருகிறது. எஸ். சத்தியசிவா இந்த வகையில் சமீபத்தியவர்". இயக்குநர் சத்யசிவா "கவனிக்க வேண்டிய இயக்குநர்" என்று விமர்சகர் மேலும் குறிப்பிட்டார்.

கழுகு வெளியானதைத் தொடர்ந்து, சத்யசிவா உடனடியாக தனது அடுத்த படமாக 2012 ஏப்ரலில் அந்தி மழை மேகம் படத்தின் பணிகளைத் துவக்கினார், அது தமிழ்நாட்டில் கட்டுமானத் தொழிலாளர்களாக பணிபுரியும் இலங்கை அகதிகளின் வாழ்க்கையை சுற்றிவரும் கதையாகும். பின்னர் அந்த படத்துக்கு சிவப்பு (2015) என பெயரை மாற்றினார். காதல், கோபம், வறுமை, வன்முறை, கம்யூனிசம் ஆகிய கருப்பொருள்களையும் இந்த பெயர் குறிக்கிறது என்பதை வெளிப்படுத்தினார் இயக்குநர். 2012 ஆகத்தில் தயாரிப்பு பணிகள் தொடங்கின, தெலுங்கு நடிகர் நவீன் சந்திரா மற்றும் ரூபா மஞ்சாரி ஆகியோர் முன்னணி கதாபாத்திரங்களில் நடிக்கத் தேர்வு செய்யப்பட்டனர், ஆனால் சில காரணங்களினால் ஏற்பட்ட தாமதங்களினால்  படமானது 2015 அக்டோபரில் தான் திரையரங்கில் வெளியானது, அது இவரது மூன்றாவது படமாக ஆனது..  மது அம்பாட்டின் ஒளிப்பதிவோடு நடிகர்களின் நடிப்பையும் விமர்சகர்கள் பாராட்டினர், படம் சராசரி விமர்சனங்களைப் பெற்றது.

சிவப்பு படம் சிக்கலில் இருந்த காலகட்டத்தில் சத்யசிவா  விக்ரம் பிரபு, நஸ்ரியா நசீம், ராஜ்கிரண் ஆகியோர் முன்னணி வேடங்களில் நடிக்கும் தலபாக்கட்டி என்ற படத்தின் முன் தயாரிப்பு பணிகளைத் தொடங்கினார். அது மலையாளத் திரைப்படமான உஸ்தாத் ஹோட்டலின் மறுஆக்கம் ஆகும். இந்த படத்தின் பணிகள் 2013 இன் பிற்பகுதியில் துவக்கப்பட்டன என்றாலும் பின்னர் கைவிடப்பட்டது. சத்தியசிவா பின்னர்  அசோக் செல்வன் மற்றும் பிந்து மாதவி நடிக்க  சவாலே சமாளி (2015) என்ற நகைச்சுவைத் திரைப்படத்தை உருவாக்கினார். படம் கலவையான விமர்சனங்களைப் பெற்றது. ஆனால் வணிக ரீதியாக மோசமாக தோல்வியுற்றது. சத்தியசிவா தற்போது ஜீவாவுடன் 1942 ஆம் ஆண்டை பின்னணியாக கொண்ட  பெயரிடப்படாத ஒரு போர் படத்தில் பணியாற்றி வருகிறார்.

திரைப்படவியல்

குறிப்புகள் 
 

வாழும் நபர்கள்
மீண்டும் ஒரு காதல் கதை (2016 திரைப்படம்)

மீண்டும் ஒரு காதல் கதை என்பது மித்ரன் ஜவகர் இயக்கத்தில் 2016ஆம் ஆண்டில் வெளியான ஒரு தமிழ் இசைக் காதல் திரைப்படமாகும். வால்ட்டர் பிலிப்ஸ், இஷா தல்வார் நடித்திருந்த இந்தத் திரைப்படம் மலையாளத் திரைப்படமான தட்டத்தின் மறையத்தின்  மொழி மாற்றுத் திரைப்படம்.

கதை 
இருவேறு சமயத்தைச் சேர்ந்த ஒரு ஆணும் பெண்ணும் காதலிக்கிறார்கள். அதனால் எழும் பிரச்சனைகளைச் சூழ்ந்து இயங்குகிறது திரைப்படம்.

நடிப்பு 
 வினோத் என்ற கதாபாத்திரத்தில் நடித்தார் வால்ட்டர் பிலிப்ஸ்.
 ஆயிஷா என்ற கதாபாத்திரத்தில் நடித்தார் இஷா தல்வார்.
 அப்துல் காதர் என்ற கதாபாத்திரத்தில் நடித்தார் நாசர்.
 அப்துல் ரஹ்மான் என்ற கதாபாத்திரத்தில் நடித்தார் தலைவாசல் விஜய்.
 அப்துல் ரசக் என்ற கதாபாத்திரத்தில் நடித்தார் அர்ஜுனன்.
 வினோத்தின் அம்மா கதாபாத்திரத்தில் நடித்தார் வனிதா கிருஷ்ணசந்திரன்.

மேற்கோள்கள் 

2016 தமிழ்த் திரைப்படங்கள்
காதல் திரைப்படங்கள்
இந்தியத் தமிழ்த் திரைப்படங்கள்
தலைவாசல் விஜய் நடித்த திரைப்படங்கள்
காஜல் நிஷாத்

காஜல் நிஷாத் (Kajal Nishad) (பிறப்பு 1 ஜூன் 1982) போஜ்புரி திரைப்படங்களிலும், இந்தி தொலைக்காட்சியிலும் பணிபுரியும் ஓர் இந்திய நடிகையும் மற்றும் அரசியல்வாதியும் ஆவார். இவர் பல தொலைக்காட்சித் தொடர்களிலும், போஜ்புரி திரைப்படங்களிலும் நடித்துள்ளார். இவர், சாப் (ஊரகம்) தொகுதியில் இருந்து 2012 உத்தரப்பிரதேச மாநில சட்டமன்றத் தேர்தலில் இந்திய தேசிய காங்கிரஸ் கட்சியின் சார்பில் போட்டியிட்டார். இவர், சாப் தொலைக்காட்சியின் நாடகத் தொடரான "லாபடகஞ்ச்" (2009-2010) என்பதில் சாமேலி என்ற கதாபாத்திரத்தில் நடித்ததைத் தொடர்ந்து பிரபலமானார். சாப் தொலைக்காட்சியின் மற்றொரு தொடரான ​​டோடா வெட்ஸ் மைனா வில் இவர் நடித்தார். அதில், இவர் ராம் கட்டோரி சாச்சி என்ற பாத்திரத்தில் நடித்தார். கலர்ஸ் தொலைக்காட்சியின் நாடகத் தொடரான "இஷ்க் கா ரங் சஃபெட்" என்பதில் கனக் திரிபாதி வேடத்திலும் நடித்தார்.

தனிப்பட்ட வாழ்க்கை 

இவர், மும்பையில் பிறந்தார். இவரது பெற்றோர் குஜராத் மாநிலத்தின் கட்சு பகுதியைச் சேர்ந்தவர்கள். அவர்கள் மும்பையில் குடியேறினர். இவர் கோரக்பூர் மாவட்டத்தில் பவாபார் கிராமத்தைச் சேர்ந்த போஜ்புரி திரைப்பட தயாரிப்பாளர் சஞ்சய் நிஷாத்தை மணந்தார்.

அரசியல் வாழ்க்கை 

இவர், இந்திய தேசிய காங்கிரஸ் கட்சியில் கோரக்பூர் இளைஞர் பிரிவு இந்திய இளைஞர் காங்கிரஸ் வேட்பாளராக போட்டியிட்டார். அதில் இவர் நான்காவது இடத்தில் வந்தார்.

சர்ச்சை 

பிப்ரவரி 4, 2012 இரவு, கக்ராகூரில் பிரச்சாரம் செய்தபோது, ​​மாநிலத் தேர்தலுக்கு முன்னதாக, இவரும் இவரது ஆதரவாளர்களும் பகுஜன் சமாஜ் கட்சி வேட்பாளரின் ஆதரவாளர்களால் தாக்கப்பட்டனர். இதனையடுத்து, உள்ளூர் காவலர்கள் பகுஜன் சமாஜ் கட்சி வேட்பாளர் ராம் புவால் நிஷாத் மீதும் அவரது ஆதரவாளர்கள் மீதும் குற்றச்சாட்டைப் பதிவு செய்தனர்.

மேற்கோள்கள் 

1982 பிறப்புகள்
இந்தியத் திரைப்பட நடிகைகள்
வாழும் நபர்கள்
இந்திய தொலைக்காட்சி நடிகைகள்
இந்திய தேசிய காங்கிரஸ் அரசியல்வாதிகள்
இந்திய நடிகர்-அரசியல்வாதிகள்
மகாராட்டிர அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
சோ. சத்தியசீலன்

சோ. சத்தியசீலன் () (14 ஏப்ரல் 1933 - 9 ஜூலை 2021) தமிழ்நாட்டைச் சேர்ந்த ஒரு தமிழறிஞராவார். பட்டிமன்றப் பேச்சாளர், சமயச் சொற்பொழிவாளர், வர்ணனையாளர், தொகுப்பாளர் என பன்முகம் கொண்டவர். பத்தாயிரத்துக்கும் மேற்பட்ட பட்டிமன்றம் உள்ளிட்ட நிகழ்ச்சிகளிலும் ஆயிரத்துக்கும் மேற்பட்ட வானொலி, தொலைக்காட்சி நிகழ்ச்சிகளிலும் பங்கேற்றுள்ளார். வயது முதிர்வின் காரணமாக 2021 ஜூலை 9 ஆம் நாள் திருச்சியில் காலமானார்.

இளமைக்காலம் 
1933 ஆம் ஆண்டு ஏப்ரல் மாதம் 14 இல் பெரம்பலூர் நா. சோமசுந்தரம், மீனாம்பாள் இணையரின் மகனாகப்  பிறந்தவர். பொருளியலில் இளங்கலைப் பட்டமும் பி.டி. பட்டமும்  ஆங்கிலத்திலும், தமிழிலும் சமூகவியலிலும் முதுகலைப் பட்டமும் பெற்றார். "வள்ளலாரின் சமுதாய ஆன்மீகக் கொள்கைகள்" எனும் தலைப்பில் சென்னைப் பல்கலைக் கழகத்தில் முனைவர் பட்டம் பெற்றார். வள்ளலார் குறித்த இவரது உரை 6 ஒலி நாடாக்களாக வெளிவந்துள்ளது.

தமிழ்ப் பணி 
திருச்சி ஈ. ஆர். உயர்நிலைப் பள்ளியில் சில ஆண்டுகள் தமிழாசிரியராகவும் திருச்சி தேசியக் கல்லூரியில் எட்டு ஆண்டுகளும், உருமு தனலட்சுமி கல்லூரியில் எட்டு ஆண்டுகளும் தமிழ்ப் பேராசிரியராகப் பணிபுரிந்தார். உருமு தனலட்சுமி கல்லூரியில் பத்து ஆண்டுகள் முதல்வராகவும் பணியாற்றியுள்ளார். பாரதிதாசன் பல்கலைக்கழக ஆட்சி மன்றக் குழு உறுப்பினராகவும், அதே பல்கலைக்கழக முதலாவது பாடத் திட்டக் குழு உறுப்பினராகவும், தஞ்சைத் தமிழ்ப் பல்கலைக்கழகத் திட்டக்குழு உறுப்பினராகவும் பணி ஆற்றியுள்ளார். திருச்சி மாவட்ட நலப்பணிகள் குழு, கி.ஆ.பெ. விசுவாதம் பள்ளி, உருமு தனலட்சுமி பள்ளி உள்ளிட்டவற்றில் நிர்வாகக் குழு உறுப்பினராகவும் இருந்துள்ளார். 

தமிழ் மாநாடுகளுக்காக இரண்டு முறை அமெரிக்காவிற்கும்  இரண்டு முறை கனடாவுக்கும் , ஐந்துமுறை இலங்கைக்கும், நான்கு முறை சிங்கப்பூருக்கும், இரண்டு முறை மலேசியாவுக்கும் சென்று வந்துள்ளார். குவைத்து, பிரான்சு, சுவிட்சர்லாந்து முதலிய நாடுகளுக்கும் சென்று வந்துள்ளார்.

படைப்புகள் 
நாற்பதிற்கும் மேற்பட்ட நூல்களை எழுதியுள்ளார். தமிழில் மட்டுமல்லாமல் ஆங்கிலத்திலும் மூன்று நூல்கள் எழுதியுள்ளார் என்பது குறிப்பிடதக்கது.
 இலக்கியம் பேசும் இலக்கியம் (தன் வரலாறு) 
 அழைக்கிறது அமெரிக்கா
 விடுதலைக்கு ஒரு விளக்கம்
 பாதை பழசு பயணம் புதுசு
 வள்ளலார் வழியில், அண்ணலும் அடிகளும், சிவபுராணம், ஆறுமுக வள்ளலும் அருட்பிரகாச வள்ளலும், வரலாற்று நாயகர் வள்ளலார் முதலிய ஒலிப் பேழைகளையும் வெளியிட்டுள்ளார்.

பெற்ற விருதுகளும் பட்டங்களும் 
குன்றக்குடி அடிகளாரிடம் நாவுக்கரசர் பட்டத்தைப் பெற்றவர். தமிழக அரசின் கலைமாமணி (2011), சொல்லின் செல்வர் (2015) விருதுகளைப் பெற்றவர். இலக்கிய அமைப்புகளிடம் இருந்து கம்பக் காவலர் விருது, கம்பன் புகழ் விருது, சடையப்ப வள்ளல் விருது உள்ளிட்ட பல்வேறு விருதுகளை பெற்றவர். தமிழ்ஞான வாரிதி, செஞ்சொற் செவ்வேள், இயற்றமிழ் வித்தகர், சமய இலக்கியப்பணிச் சுந்தரர், நற்றமிழ்வேள், கம்பன் காவலர், சொற்றமிழ்ச் சக்கரவர்த்தி போன்ற விருதுகளையும் பெற்றுள்ளார்.

2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம்  வழங்கியது.

மேற்கோள்கள் 

தமிழறிஞர்கள்
 1933 பிறப்புகள்
பெரம்பலூர் மாவட்ட நபர்கள்
2021 இறப்புகள்
பட்டிமன்றப் பேச்சாளர்கள்
தமிழ் பட்டிமன்றத் தொகுப்பாளர்கள்
நாட்டுடைமை நூல்களின் ஆசிரியர்கள்
தோமோமி யாமகுச்சி

தோமோமி யாமகுச்சி (Tomomi Yamaguchi) சப்பான் நாட்டைச் சேர்ந்த ஒரு மானுடவியலாளராவார்.  பெண்ணியம், மக்கள் கலாச்சாரம், தேசியவாதம் மற்றும் சமூக இயக்கங்கள் ஆகியவை இவரது சிறப்புப் பகுதிகளாகும். பாலினம் மற்றும் மனித உரிமைகள் தொடர்பான நடவடிக்கைகளில் இவர் அதிக கவனம் செலுத்துகிறார்.

யாமகுச்சி 2004 ஆம் ஆண்டு  மிச்சிகன் பல்கலைக்கழகத்தில் மானுடவியலில் முனைவர் பட்டம் பெற்றார். மிச்சிகன் பல்கலைக் கழகத்தில் பட்டதாரிப் பயிற்சியின் போதும், சிகாகோ பல்கலைக்கழகத்தில்  முதுகலை படிப்பின் போதும் அடிபடையான மானுடவியல் ஆய்வுகளில் இவர் ஈடுபட்டார். மாண்டானா மாநிலப் பல்கலைக்கழகத்தில் இவர் மானுடவியல் பேராசிரியராகப் பணிபுரிகிறார். இங்கு இவரது ஆராய்ச்சிப் பாதை  பழமைவாத இயக்கங்கள், வரலாற்று திருத்தல்வாதம், தேசியவாதம், இனவாதம், இனவெறி, மற்றும் சமூக ஊடகங்கள் போன்ற பிரிவுகளில் புதிய ஆய்வுகளில் பயணித்தது.
 
ஓர் ஆசிரியராக  யாமகுச்சி அமெரிக்கா மற்றும் சப்பானில் உள்ள நிறுவனங்களில் மானுடவியல், சப்பான் ஆய்வுகள், பெண்கள் மற்றும் பாலின ஆய்வுகள் மற்றும் தகவல் தொடர்பு ஆய்வுகள் போன்ற படிப்புகளை கற்பித்திருக்கிறார்.
 
சப்பான் போகசு என்ற ஆசிய-பசிபிக் செய்தி இதழின் ஆசிரியராகவும் தோமோமி யாமகுச்சி உள்ளார்.

மேற்கோள்கள் 

வாழும் நபர்கள்
மானிடவியலாளர்கள்
சப்பானிய மக்கள்
பாலக்காடு சிறீராம்

பாலக்காடு ஸ்ரீராம் (Palakkad Sreeram, பிறப்பு: 16, பிப்ரவரி, 1972) என்பவர் ஓர் இந்திய திரைப்பட பாடகர் ஆவார். இவர் குறிப்பாக தமிழ் திரையுலகில் பணியாற்றுகிறார். படையப்பாவில் வெற்றிக் கொடி கட்டு, ஸ்லம்டாக் மில்லியனரில் லிக்விட் டேன்ஸ்''சும் இவரது குறிப்பிடத்தக்க படைப்புகள் ஆகும்.

குடும்பம் மற்றும் ஆரம்ப வாழ்க்கை 
ஸ்ரீராம் 16 பிப்ரவரி 1972 அன்று ஒரு தமிழ் ஐயர் குடும்பத்தில் கேரளத்தின்,  பாலக்காடு மாவட்டத்தின், ஆலத்தூர் அருகே உள்ள காவச்சேரி கிராமத்தில் பிறந்தார். இவரது பெற்றோர் ஜெயலட்சுமி, கே. எஸ். லட்சுமி நாராயணன் ஆகியோர் ஆவர். இவர் கோழிக்கோடு பல்கலைக்கழகத்தில் இசையில் முதுகலை பட்டப்படிப்பை முடித்தார். பின்னர்  இசையில் சாதிக்க சென்னைக்குச் சென்றார்.  பாடகரும்,  இசையமைப்பாளருமான பேபி என்பவரை மணந்தார். இந்த இணையருக்கு பாரத், அனகா என்ற இரண்டு பிள்ளைகள் உள்ளனர். ஸ்ரீராமுக்கு "ஸ்வரர்ணவம்" என்ற  ரெக்கார்டிங் ஸ்டுடியோ உள்ளது.

தொழில் 
ஸ்ரீராம் சிறு வயதிலிருந்தே தனது தாயிடமும், சுந்தரேஸ்வர பகவதரிடமும்  இசை கற்கத் தொடங்கினார்.   இவருக்கு இசைக்கருவிகள் மீது மிகுந்த ஆர்வம் இருந்தது. தமிழ், தெலுங்கு, மலையாள மொழிகளில் பல திரைப்படப் பாடல்கள் பாடிய  ஸ்வரர்ணவம் என்ற ரெக்கார்டிங் ஸ்டுடியோ வைத்திருக்கும் இவர், மலையாள படங்களான மஹமேகா பிரவுகல் மற்றும் மெல்விலாசம் செரியானு ஆகிய இரு படங்களுக்கு இசை அமைத்துள்ளார். திருமணமான உடனேயே 1995 இல் சென்னை சென்றார். இவர் தானாகவே புல்லாங்குழல் கற்றுக்கொண்டார். 1996 ஆம் ஆண்டில் திரையுலகில் புல்லாங்குழல் கலைஞராக அறிமுகமானார்.

திரைப்படவியல்

குறிப்பு

வெளி இணைப்புகள் 

 

வாழும் நபர்கள்
1972 பிறப்புகள்
தமிழ்த் திரைப்படப் பின்னணிப் பாடகர்கள்
மனீஷாஜித்

மனீஷாஜித் (Manishajith) என்பவர் ஒரு இந்திய நடிகை ஆவார். இவர் குறிப்பாக தமிழ்  படங்களில் பணிபுரிகிறார்.

தொழில் 
மனீஷாஜித் கம்பீரம் (2004) படத்தின் வழியாக அறிமுகமானார். அதில் இவர் சரத் குமாரின் மகளாக நடித்தார். கிட்டத்தட்ட நாற்பது படங்களில் குழந்தை நட்சத்திரமாக நடித்தார்.  சஞ்சீவ் நடித்த நண்பர்கள் கவனத்திற்கு என்ற படத்தில் கதாநாயகியாக அறிமுகமானார். 2015 ஆம் ஆண்டு, விந்தை படத்தில் முன்னாள் குழந்தை நட்சத்திரமான மகேந்திரனுடன் நடித்தார். அடுத்து  கம்மர்கட்டு என்ற திகில் படத்தில் நடித்தார்.  டாஸ்மாக் எதிர்ப்பு ஆர்ப்பாட்டங்களை அடிப்படையாகக் கொண்ட திறப்பு விழா, மற்றும் ஜெகன் நடித்த எனக்கு இன்னும் கல்யாணம் ஆகல உள்ளிட்ட குறைந்த செலவில் தயாரிக்கப்பட்ட பல  படங்களில் நடித்தார். 2020 ஆம் ஆண்டில் உயிரே என்ற தொலைக்காட்சி தொடரில் முக்கிய கதாபாத்திரத்தில் நடித்தார்; படப்பிடிப்புத் தளத்தில் இவர் மயக்கமடைந்த நிகழ்வுக்குப் பிறகு  இவருக்கு பதிலாக ஸ்ரீ கோபிகா தொடரில் நடித்தார். இவரது வரவிருக்கும் படங்களில் தொலைக்காட்சி தொகுப்பாளர் அசாருடன் கடலை போட பொண்ணு வேணும் படம் அடங்கும்.

திரைப்படவியல் 

 குறிப்பில் ஏதும் குறிப்பிடப்படாவிட்டாதவை, அனைத்தும் தமிழ் படங்களாகும்.

 தொலைக்காட்சி

மேற்கோள்கள்

வெளி இணைப்புகள் 

தமிழ்த் தொலைக்காட்சி நடிகைகள்
தமிழ்த் திரைப்பட நடிகைகள்
தமிழ்நாட்டு நடிகைகள்
வாழும் நபர்கள்
1993 பிறப்புகள்
யோகீதா பாலி

யோகீதா பாலி சக்ரவர்த்தி (Yogeeta Bali Chakraborty) (பிறப்பு: ஆகஸ்ட் 13, 1952) ஒரு முன்னாள் இந்திய இந்தி திரைப்பட நடிகை ஆவார். இவர் 1970 களின் பிற்பகுதியிலும் 1980 களிலும் திரைத்துறையில் மிகவும் தீவிரமான செயல்பாட்டில் இருந்தார்.

வாழ்க்கை 
பாலி 13 ஆகஸ்ட் 1952 இல் பிறந்தார்.  அவர் 1976 ஆம் ஆண்டில் கிஷோர் குமாரை மணந்தார், 1978 ஆம் ஆண்டில் அவரை விவாகரத்து செய்தார். பின்னர் 1979 ஆம் ஆண்டில் மிதுன் சக்ரவர்த்தியை மணந்தார். இவர்களுக்கு மகாஅக்சஷய், உஷ்மே, நமாஷி  ஆகிய மூன்று மகன்களும் திஷானி என்ற மகளும் உள்ளனர்.  மகா அக்சய், "மிமோ" ஒரு நடிகர், அதே நேரத்தில் நமாஷி பேட் பாய் படத்தில் அறிமுகமானார்.

மேற்கோள்கள் 

20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
வாழும் நபர்கள்
1952 பிறப்புகள்
ஜார்ஜ் மரியன்

ஜார்ஜ் மரியன் (George Maryan, பிறப்பு 23 மார்ச் 1963) என்பவர் ஒரு இந்திய நடிகரும் நகைச்சுவையாளருமாவார். இவர் குறிப்பாக தமிழ்த் திரைப்படங்களில் நடித்துவருகிறார். தமிழ்த் திரைப்படங்களில் நடிக்க வருவதற்கு முன்பு நாடகத்துறையில் தனது தொழில் வாழ்க்கையைத் தொடங்கினார். இவர், திரைப்பட படைப்பாளிகளான ஏ. எல். விஜய், சுந்தர் சி. , பிரியதர்சன் ஆகியோரின் படங்ளில் பெரும்பாலும் நடித்துள்ளார்.

தொழில் 
ஜார்ஜ் மரியன் 1989 ஆம் ஆண்டு நாடக நடிகராக தனது தொழில் வாழ்க்கையைத் தொடங்கினார். 2002 வரை நாடகங்களில் தொடர்ந்து நடித்துவந்தார். அதன்பிறகு, இவர் தமிழ்த் திரைப்படங்களில் நடிக்ககத்துவங்கினார். இவர் பெரும்பாலும் துணை வேடங்களில்,  நகைச்சுவை வேடங்களில் நடித்துள்ளார். பிரியதர்சன் காஞ்சிவரம் (2008) திரைப்படத்தில் கலகலப்பான காவல்துறை அதிகாரியாக நடித்த பின்னர் ஜார்ஜ் தமிழ் படங்களில் ஒரு நடிகராக முன்னேற்றம் அடைந்தார். இயக்குநர்  ஏ. எல். விஜய் நாடகத்தில் இவரின் நடிப்பால்  ஈர்க்கப்பட்டார். விஜய் பின்னர் ஜார்ஜை தனது சொந்த படமான பொய் சொல்லப் போறோம் (2008) படத்தில் நடிக்க வைத்தார். மேலும் இவருக்கு மதராசபட்டினத்தில் (2010)  ஆங்கில ஆசிரியராகவும், தெய்வத் திருமகளில் (2011) மனவளர்ச்சிக் குறைபாடு கொண்ட நபராகவும் படிப்படியாக பெரிய பாத்திரங்களை வழங்கினார். ஏ. எல். விஜயின் சைவம் (2014) படத்தில் வீட்டு வேலைக்காரராக இவர் வகித்த பாத்திரம் இவருக்கு விமர்சன ரீதியான பாராட்டை பெற்றுத் தந்தது, தி டைம்ஸ் ஆஃப் இந்தியாவின் விமர்சகர் ஜார்ஜ் "நன்கு நடித்தார்" என்று கூறினார். அதேபோல், டெக்கான் குரோனிக்கலின் விமர்சகர் இவர் "தனது இயல்பான நடிப்பால் பிரகாசிக்கிறார்" என்று குறிப்பிட்டார், அதே போல தி இந்துவின் பரத்வாஜ் ரங்கனும் இவரது நடிப்பைப் பாராட்டினார். ஜார்ஜ் சுந்தர் சி. யின் , ஆம்பள , கலகலாப்பு உள்ளிட்ட  படங்களில் நடித்துள்ளார்.  பின்னர் இவர்  கைதி (2019) படத்தில் காவலராக நடித்ததற்காக விமர்சன ரீதியான பாராட்டுகளைப் பெற்றார்.

தேர்ந்தெடுக்கப்பட்ட திரைப்படவியல் 

அழகி (2002)
சாமுராய் (2002)
சொல்ல மறந்த கதை (2002)
ஜே ஜே (2003)
பொய் சொல்லப் போறோம் (திரைப்படம்) (2008)
ஜெயம் கொண்டான் (திரைப்படம்) (2008)
காஞ்சிவரம் (2008)
காதலாகி (2010)
மதராசபட்டினம் (திரைப்படம்) (2010)
தெய்வத்திருமகள் (2011 திரைப்படம்) (2011)
 வேலாயுதம் (திரைப்படம்) (2011)
மௌனகுரு (திரைப்படம்) (2011)
கலகலப்பு (2012 திரைப்படம்) (2012)
பிரம்மன் (திரைப்படம்) (2014)
சைவம் (திரைப்படம்) (2014)
காடு (2014)
அப்புச்சி கிராமம் (2014)
காவியத் தலைவன் (2014)
ஆம்பள (2015) காவலர் பச்சை பெருமாள் (சந்தனத்தின் உதவி காவலர்)
சண்டமாருதம் (2015)
இவனுக்கு தண்ணில கண்டம் (2015)
அகத்திணை (2015)
கொம்பன் (2015)
சகலகலா வல்லவன் (2015)
பாயும் புலி (2015)
ஒரு ஊர்ல ரெண்டு ராஜா (2015)
பசங்க 2 (திரைப்படம்) (2015)
ஆறாது சினம் (2016)
ஜித்தன் 2 (2016)
சரவணன் இருக்க பயமேன் (2016)
குற்றமே தண்டனை (2016)
ஆண்டவன் கட்டளை (2016)
அம்மணி (2016)
விருமாண்டிக்கும் சிவனாண்டிக்கும் (2016)
கனவு வாரியம் (2017)
ஒரு கிடாயின் கருணை மனு (2017)
நிமிர் (2018)
கலகலப்பு 2 (2018)
விசுவாசம் (திரைப்படம்) (2019)
தடம் (திரைப்படம்) (2019)
சிந்துபாத் (2019)
மெய் (2019)
பிகில் (2019)
கைதி  (2019) நெப்போலியனாக
பிழை (2020)
தூங்கா கண்கள் (2020)
மண்டேலா (2021)

வலைத் தொடர்

விருதுகள் மற்றும் பரிந்துரைகள்

குறிப்புகள் 
 

1963 பிறப்புகள்
தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
சென்னை நடிகர்கள்
வாழும் நபர்கள்
தமிழ் நடிகர்கள்
நிவேதிதா அர்ஜுன்

நிவேதிதா அர்ஜுன் (Niveditha Arjun) என்பவர் ஒரு இந்திய நடிகை, தயாரிப்பாளர், நடனக் கலைஞர் ஆவார். இவர் எம். எஸ். ராஜசேகரின் கன்னடத் திரைப்படமான ரத சப்தமி (1986) படத்தில்  ஆஷா ராணி என்ற பெயரில் நடிகையாக அறிமுகமானார் பிறகு நடனக் கலைஞராக தனது பணியைத் தொடர்ந்தார். மேலும் சிறீராம் பிலிம்ஸ் இன்டர்நேஷனல் பட நிறுவனத்தின் தயாரிப்பாளராகவும் பணியாற்றினார். இவர் நடிகர் ராஜேஷின் மகளாவார்.  நடிகர் அர்ஜுனை  மணந்தார். மேலும் இவர்  நடிகை ஐஸ்வர்யா அர்ஜுனின் தாயார் ஆவார்.

தனிப்பட்ட வாழ்க்கை 
கன்னடத் திரைப்பட நடிகர் ராஜேஷின் மகளான நிவேதிதா நடிகர் அர்ஜுனை  மணந்தார். இந்த இணையருக்கு ஐஸ்வர்யா, அஞ்சனா என்ற இரண்டு மகள்கள் உள்ளனர். ஐஸ்வர்யா தமிழ் மற்றும் கன்னட படங்களில் நடிகையாக உள்ளார், அஞ்சனா அர்ஜுன் நியூயார்க்கில் பேஷன் டிசைனராக பணிபுரிகிறார்.

தொழில் 
ஆஷா ராணி என்ற திரைப் பெயருடன் கன்னட திரையுலகில் நுழைந்த நிவேதிதா, முதலில் ரத சப்தமி (1986) படத்தில் நடித்தார். எம். எஸ். ராஜசேகர் இயக்கிய படத்தில் இவர்  சிவ ராஜ்குமாருடன் இணைந்து நடித்தார். மேலும் அந்த படம் வணிக ரீதியாக வெற்றிபெற்றது. அர்ஜுனுடனான திருமணத்திற்குப் பிறகு, நிவேதிதா தனது கலைப்பணியை விட்டுவிட்டு ஒரு குடும்பத் தலைவியாக  சென்னைக்கு இடம்பெயர்ந்தார். அண்மைய ஆண்டுகளில், இவர் அர்ஜுனின் சொந்த படத் தயாரிப்பு நிறுவன ஸ்ரீ ராம் பிலிம்ஸ் இன்டர்நேஷனலில் பணியாற்றியுள்ளார், மேலும் தயாரிப்பாளராக பெருமை பெற்றார்.

திரைப்பட நடிப்பிலிருந்து விலகி, நிவேதிதா சிலகாலம் பாரம்பரிய  நடனக் கலைஞராக மேடைகளில் ஆடியுள்ளார்.

திரைப்படவியல் 

 நடிகை

குறிப்புகள்

வெளி இணைப்புகள் 

தமிழ்த் திரைப்படத் தயாரிப்பாளர்கள்
20 ஆம் நூற்றாண்டின் இந்திய நடிகைகள்
பரதநாட்டியக் கலைஞர்கள்
இந்தியப் பாரம்பரிய பெண் நடனக் கலைஞர்கள்
வாழும் நபர்கள்
கர்நாடக நடிகைகள்
கன்னடத் திரைப்பட நடிகைகள்
சந்தன் குமார்

' சந்தன்' என்று அறியப்படும் சந்தன் குமார் (Chandan Kumar) என்பவர் கன்னடத் திரைப்படங்கள் மற்றும் தொலைக்காட்சிகளில் நடிக்கும்  ஒரு  நடிகர் ஆவார். தொலைக்காட்சித் தொடரான ராதா கல்யாணா, லட்சுமி பரம்மா ஆகியவற்றில் நடித்ததற்காக இவர் அறியப்படுகிறார். அந்த நேரத்தில், இவருக்கு பல திரைப்பட வாய்ப்புகள் கிடைத்தன, அதற்காக இவர் தொடரிலிருந்து இடையில்   வெளியேற வேண்டியிருந்தது. இவரது முதல் படம்  2014 ஆம் ஆண்டில் வெளியான பரினாயா ஆகும். அது தயாரிப்பில் இருந்து வெளியாக இரண்டு ஆண்டுகள் ஆனது. அதைத் தொடர்ந்து, இந்திரஜித் லங்கேஷ் இயக்கிய பல நாயகர்கள் நடித்த  படமான லவ் யு ஆலியா (2015) வரை சில குறைந்த செலவில் தயாரிக்கப்பட்ட படங்களில் நடித்தார். அதன்பிறகு இவர் ஸ்டார் ஸ்வர்னா தொலைக்காட்சியில்  நெடுந் தொடரான சர்வமங்கலா மங்கலே தொடரில் மகாசங்கரரின் வழியை தீவிரமாக பின்பற்றுபவராகவும், சிவபெருமானின் பக்தராகவும் நடிக்கிறார்.

தொடர்கள், படங்களைத் தவிர, உண்மை நிலை நிகழ்ச்சிகளான பியேட் மண்டி கதிகே பந்துரு, "டான்சிங் ஸ்டார்ஸ் பருவம் 1" மற்றும் பிக் பாஸ் கன்னடம் 3'' போன்றவற்றில்  சந்தன் போட்டியாளராக போட்டியிட்டுள்ளார்.

திரைப்படவியல்

குறிப்புகள்

வெளி இணைப்புகள் 

  
 அதிகாரப்பூர்வ மகநூல் பக்கம்

1985 பிறப்புகள்
வாழும் நபர்கள்
கன்னடத் திரைப்பட நடிகர்கள்
எச். சி. வேணுகோபால்

எச். சி. வேணுகோபால் (H. C. Venugopal) என்பவர் இந்திய ஒளிப்பதிவாளர் ஆவார். இவர் குறிப்பாக கன்னடம் மற்றும் தமிழ் திரையுலகில் பணியாற்றிவருகிறார்.

தொழில் 
கன்னட படங்களில் முக்கியமாக பணியாற்றிய ஒளிப்பதிவாளர் எச். சி. வேணுகோபால், 1990 களின் பிற்பகுதியிலிருந்து சுறுசுறுப்பாக இயங்கி வருகிறார். ஏ (1998), ஸ்பர்ஷா (1999), எச் 2 ஓ (2002), ஆ தினகலு (2007), ஜக்கு தாதா (2016) உள்ளிட்ட கன்னட படங்களில் தொடர்ந்து பசியாற்றியுள்ளார். முதல் 3 டி கன்னடத் திரைப்படமான கட்டாரி வீர சூரசுந்தராங்கி (2012) படத்தின் ஒளிப்பதிவிலும்  இவர் ஈடுபட்டார்.

அண்மைய  ஆண்டுகளில், அர்ஜுனின்  இருமொழி படங்களான ஜெய்ஹிந்த் 2 (2014) மற்றும் பிரேம பரஹா (2018) ஆகியவற்றில் பணியாற்றியுள்ளார்.

தனிப்பட்ட வாழ்க்கை 
வேணுகோபால் நடிகையும், அரசியல்வாதியுமான தாராவை 2005 இல் திருமணம் செய்து கொண்டார். இவர்களுக்கு ஸ்ரீகிருஷ்ணா (பி. 2013) என்ற மகன் உள்ளார்.

குறிப்புகள் 

தமிழ்த் திரைப்பட ஒளிப்பதிவாளர்கள்
வாழும் நபர்கள்
சண்ட் சில்வா

சண்ட் சில்வா என்பவர் சண்டை நடிகர், அதிரடி இயக்குநர் மற்றும் சண்ட் இயக்குநர் என பல திரைப்பட தொழில் செய்யும் நடிகர் ஆவார்.

தொழில் 
சில்வா ஸ்டான்லி மருத்துவக் கல்லூரியில் செவிலியராகப் பயிற்சி பெற்ற பின்னர், 1990 இல் சென்னையில் உள்ள விஜயா சுகாதார மையத்தில் சேர்ந்தார். தனது சொந்த ஊரான தூத்துக்குடியில்  அலுவலகங்களில் ஒரு பியூனாக வேலையைத் தொடர்ந்தார் மற்றும் ஒரு மிதவை நிதி ரீதியாக வைத்திருக்க போக்குவரத்து வணிகத்தில் ஈடுபட்டார். 2002 ஆம் ஆண்டில், அவர் திரையுலகில் இருந்து ஒரு நடன நடன இயக்குனரை சந்தித்தார், அவர் படங்களில் பின்னணி நடனக் கலைஞராக பதிவு செய்ய அறிவுறுத்தினார். அவர் பால் ராஜ் பள்ளியில் நடனப் பாடங்களை எடுத்துக் கொண்டார், ஆனால் நடனக் கலைஞர்களின் சங்கத்தில் அணுக முடியவில்லை, அதற்கு பதிலாக, எந்தவிதமான பணத்தையும் சம்பாதிப்பதற்கான வழிமுறையாக, ஸ்டண்ட்மேன்களுக்கான தொழிற்சங்கத்துடன் உறுப்பினராக விண்ணப்பிக்கத் தேர்வு செய்தார். சில்வா பின்னர் ரன் (2002) மற்றும் திருமலை (2003) ஆகியவற்றில் ஸ்டண்ட் நடன இயக்குநர் பீட்டர் ஹெய்னின் உதவியாளராக பணியாற்றத் தொடங்கினார், மேலும் அவரது மருத்துவமனை வார்டு பையன் கடமைகளை விட்டு வெளியேறத் தேர்வு செய்தார். உதவியாளராக இருந்த காலத்தில், (2005) சிவாஜி (2007) இல் ரஜினிகாந்த் ஸ்டண்ட் செய்ய உதவினார்.

பல தமிழ் மற்றும் தெலுங்கு படங்களில் உதவி போராளியாக பணியாற்றிய பின்னர், இயக்குநர் எஸ்.எஸ்.ராஜம ou லி சில்வாவுக்கு தனது கற்பனைத் திரைப்படமான யமடோங்கா (2007) இன் ஸ்டண்ட் இயக்குநராக பணியாற்ற வாய்ப்பு அளித்தார், இதற்காக அவரது பணி விமர்சன ரீதியான பாராட்டைப் பெற்றது. பின்னர் அவர் முன்னணி ஸ்டண்ட் இயக்குநராக நூற்றுக்கும் மேற்பட்ட இந்திய படங்களில் பணியாற்றினார், முன்னணி இயக்குநர்கள் மற்றும் நடிகர்களுடன் பணிபுரிந்தார். மங்கத (2011) திரைப்படத்தில் தனது துரத்தல் காட்சிகளுக்கு அங்கீகாரம் பெற்றார் , மேலும் வெங்கட் பிரபு இயக்கிய படங்களில் தவறாமல் ஒத்துழைத்துள்ளார். 2014 ஆம் ஆண்டில், அவர் மதிப்புமிக்க திரைப்படத் திட்டங்களில் தனது பணியின் மூலம் "தொழில் உயர்வை" அடைந்ததாக சிஃபி.காம் விவரித்தார்.

ஸ்டண்ட் சில்வா ஒரு துணை எதிரியாக சித்தரிக்கும் படங்களிலும் இடம்பெற்றுள்ளார். யமடோங்கா (2007), தலைவா (2013), ஜில்லா (2014) மற்றும் வீரம் (2014) ஆகியவற்றில் ஒரு உதவியாளராகக் காணப்பட்ட பின்னர், க ut தம் மேனனின் யென்னாய் அரிந்தால் (2015) படத்தில் ஒரு குண்டர்களின் பாத்திரத்தை சித்தரித்தார். 2014 ஆம் ஆண்டில் தயாரிப்பைத் தொடங்கிய விளையாட்டுப் படமான பிரேசிலில் அவர் ஒரு முக்கிய பாத்திரத்தில் நடிப்பதும் தெரியவந்தது

தனிப்பட்ட வாழ்க்கை 
க ut தம் மேனனின் வின்னைத்தாண்டி வருவாயா (2010) வரவுகளில் சில்வா என்று தவறாகக் குறிப்பிடப்படுவதற்கு முன்பு, ஸ்டண்ட் சில்வா தனது அசல் பெயரான செல்வம் மற்றும் செல்வா ஆகிய படங்களில் வரவு வைக்கப்பட்டார். அவர் பின்னர் அதை ஒரு மேடைப் பெயராக மாற்றத் தேர்ந்தெடுத்தார், வெளிநாட்டு ஸ்டண்ட் இயக்குநர்களுடன் தொழில்துறையின் நிர்ணயம், ஒரு வெளிநாட்டு ஒலி பெயர் அவருக்கு பயனளிக்கும் என்பதைக் குறிக்கிறது.

விருதுகள் மற்றும் பரிந்துரைகள்

திரைப்படவியல் 

தூத்துக்குடி மாவட்ட நபர்கள்
மலையாளத் திரைப்பட நடிகர்கள்
தெலுங்குத் திரைப்பட நடிகர்கள்
சென்னைத் திரைப்பட இயக்குநர்கள்
1973 பிறப்புகள்
சென்னை நடிகர்கள்
தமிழ்த் திரைப்பட நடிகர்கள்
வாழும் நபர்கள்
ஆசுலி பார்ட்டி

ஆசுலி பார்ட்டி (Ashleigh Barty, பிறப்பு: 24 ஏப்ரல் 1996) ஆத்திரேலியத் தொழில்-சார் டென்னிசு வீராங்கனையும், முன்னாள் துடுப்பாட்ட வீராங்கனையும் ஆவார். இவரை மகளிர் டென்னிசு சங்கம் (ம.டெ.ச-WTA) மகளிர் ஒற்றையர் ஆட்டத்தில் உலகின் முதலாமவர் எனத் தரப்படுத்தியுள்ளது. ஆத்திரேலியப் பழங்குடி இனத்தைச் சேர்ந்த இவர் ஆத்திரேலியாவின் இரண்டாவது முதல்தர வீராங்கனையும் ஆவார். இவருக்கு முன்னர் எவோன் கோலகொங் காவ்லி என்ற தொல்குடி இனத்தைச் சேர்ந்தவர் ஆத்திரேலிய முதல் தர தென்னிசு வீராங்கனை ஆவார். ஆசுலி பார்ட்டி மகளிர் டென்னிசு சங்கப் போட்டிகளில் 12 ஒற்றையர் பட்டங்களையும், 11 இரட்டையர் பட்டங்களையும் வென்றுள்ளார். இவற்றுள் ஒரு ஒற்றையர் 2019 பிரெஞ்சு ஓப்பன், ஒரு ஒற்றையர் 2021 விம்பிள்டன் கோப்பை, ஒரு ஒற்றையர் 2022 ஆத்திரேலிய ஓப்பன், மற்றும் ஒரு இரட்டையர் 2018 யூ.எசு. ஓப்பன் பட்டமும் அடங்கும்.

ஆத்திரேலியாவின் குயின்சுலாந்து மாநிலத்தில் இப்சுவிச் நகரில் பிறந்த ஆசுலி தனது நான்காவது அகவையில் பிரிஸ்பேன் நகரில் தென்னிசு விளையாட ஆரம்பித்தார். இளைஞர் பிரிவில் 2011 ஆம் ஆண்டில் விம்பிள்டனில் பெண்கள் ஒற்றையர் பட்டத்தை வென்று, உலகில் இல. 2 இடத்தைப் பிடித்தார். 2013 WTA சுற்று இரட்டையர் பிரிவில் ஆரம்ப கால வெற்றியைப் பெற்றார். 16-வது அகவையில் ஆத்திரேலியத் திறந்த போட்டி உட்பட மூன்று கிராண்ட்சிலாம் இரட்டையர் போட்டிகளில் இரண்டாவதாக வந்தார். 2014 பிற்பகுதியில், இவர் தென்னிசு போட்டிகளில் இருந்து காலவரையற்ற இடைவெளி எடுக்க முடிவு செய்தார். இந்த இடைவெளியில் அவர் துடுப்பாட்டத்தில் ஆர்வம் காட்டினார். துடுப்பாட்டத்தில் முறையான பயிற்சி இல்லாத போதிலும், பிரிஸ்பேன் ஹீட் அணியில் விளையாடினார்.

ஆசுலி பார்ட்டி 2016 தொடக்கத்தில் தென்னிசுக்குத் திரும்பினார். 2017 ஆம் ஆண்டில் ஒற்றையர் பிரிவில் மலேசியத் திறந்த சுற்றில் தனது முதலாவது டபிள்யூடிஏ பட்டத்தை வென்று, உலகில் 17-வது இடத்தைப் பிடித்தார். தனது முதலாவது கிரான்ட்-சிலாம் வெற்றியை இரட்டையர் ஆட்டத்தில் 2018 இல் பெற்றார். மீண்டும் 2019 இல் இரட்டையர் பட்டம் வென்றார்.

பெருவெற்றித் தொடர் இறுதிப் போட்டிகள்

ஒற்றையர்: 3 (3 வெற்றிகள்)

குறிப்புகள்

மேற்கோள்கள்

வெளி இணைப்புகள் 

 
 
 
 
 Ashleigh Barty stats on My Cricket

1996 பிறப்புகள்
வாழும் நபர்கள்
ஆஸ்திரேலியப் பழங்குடிகள்
ஆத்திரேலியப் பெண் துடுப்பாட்டக்காரர்கள்
உலக முதல் தர டென்னிஸ் வீரர்கள்
பெண் டென்னிசுக்காரர்கள்
வகுப்பறை (ஆப்பிள்)

வகுப்பறை என்பது ஐஓஎஸ் இயக்குதளத்தில் செயல்படும் வகையில் வடிவமைக்கப்பட்ட பயன்பாட்டு மென்பொருள் ஆகும். இது ஐ-பேடு பயன்பாட்டிற்காக ஆப்பிள் நிறுவனம் உருவாக்கியது. இது ஆசிரியர்கள் தங்கள் வகுப்பு மாணவர்களுக்கு, தொலைக் கட்டுப்பாட்டுடன், கோப்பு பரிமாற்றத்திற்குப் பயன்படுத்துகின்றனர். பள்ளிக் கல்விப் பணிகளுக்குத் துணையாக இந்த பயன்பாடு வடிவமைக்கப்பட்டுள்ளது. இது ஆசிரியர்களுக்கு மாணவர்களுக்குச் செயல்பாடுகளை ஒதுக்க அனுமதிக்கிறது.

குறிப்புகள் 

ஐஓஎஸ் மென்பொருட்கள்
கோதாவரி தத்தா

கோதாவரி தத்தா (Godawari Dutta, 1930 – 14 ஆகத்து 2024) ஒரு இந்திய ஓவியர் ஆவார். இவர் மதுபானி வகை ஓவியங்களுக்காக புகழ் பெற்றவரும் மிதிலா கலா விகாஸ் சமிதியின் புரவலரும் ஆவார். இந்தியாவின் குடிமக்களுக்கு வழங்கப்படும் நான்காவது மிக உயர்ந்த விருதான பத்மஸ்ரீ விருது அவருக்கு வழங்கப்பட்டது

தனிப்பட்ட வாழ்க்கை

கோதாவரி தத்தா 1920 ஆம் ஆண்டு இந்தியாவின் மேற்கு வங்காளத்தின் தர்பங்கா மாவட்டத்தில் உள்ள பகதூர்பூர் கிராமத்தில் பிறந்தார். ஒரு கலைஞராக இருந்த அவரது தாயார் சுபத்ரா தேவி அவருக்கு ஓவியம் கற்பித்தார். 10 வயதில் தத்தா தனது தந்தையை இழந்தார். உடன்பிறந்த மூவருடன் சேர்ந்து இவரது தாயார் இவரை வளர்த்தார். கோதாவரி தத்தா 1947 ஆம் ஆண்டில் திருமணம் செய்து கொண்டார். ஒரு மகனையும் பெற்றெடுத்தாா்..

சமூக அர்ப்பணிப்பு

கோதாவரி தத்தா 1983 ஆம் ஆண்டு டிசம்பர் 21 ஆம் தேதி மிதிலா கலா விகாஸ் சமிதியை நிறுவினார், இது வறுமைக்கு எதிராகப் போராடுவதையும், மதுபானி வகை ஓவியத்தை ஊக்குவிப்பதையும், பெண்களுக்கு கலையில் பயிற்சியளிப்பதையும், அடிப்படைக் கல்வியை வழங்குவதையும் நோக்கமாகக் கொண்ட ஒரு தன்னார்வத் தொண்டு நிறுவனமாகும். பின்தங்கிய சமூகங்களுக்கான திட்டங்களை வடிவமைத்து செயல்படுத்துவதில் இந்த அமைப்பு ஈடுபட்டுள்ளது..

அவ்வாறு தத்தா கிராமப்புறப் பெண்களை மிதிலா ஓவியத்தில் ஈடுபடுத்தி நிதி ரீதியாக சுதந்திரமாக இருக்க உதவியுள்ளார். சிறுமிகளின் கல்வியை மேம்படுத்துவதற்காக கிராமக் குழுவையும் அமைத்தார்..

வேலை மற்றும் தொழில்

தத்தா ஆறு வயதில் சுவர்களில் ஓவியம் தீட்டத் தொடங்கி 1971 இல் இருந்து காகிதத்தைப் பயன்படுத்தத் தொடங்கினார். கருப்பு மற்றும் வெள்ளை முரண்பாடுகளுக்கு சாதகமான மிதிலா ஓவியங்களின் கயாஷ்டா பாணியில் தத்தா நன்கு அறிந்தவர். மற்ற கலைஞர்களைப் போலல்லாமல், அவர் வண்ணம் தீட்ட மூங்கில் குச்சிகளைப் பயன்படுத்தினார்..இராமாயணம் மற்றும் மகாபாரதத்தின் கதாபாத்திரங்களின் சித்தரிப்பு, அத்துடன் திருமணம் அல்லது நடனம் போன்ற அன்றாட வாழ்க்கையின் நிகழ்வுகளும் அவரது கலையின் தொடர்ச்சியான கருப்பொருளாக இருந்தது. கோதாவரி தத்தா, கலாச்சார வளங்கள் மற்றும் பயிற்சிக்கான மையம் என்ற அரசாங்கத் திட்டத்தின் கீழ் ஆசிரியர்களுக்கும், மாணவர்களுக்கும் பயிற்சி அளித்துள்ளார்.

தத்தா ஜெர்மனி மற்றும் ஜப்பான் ஆகிய நாடுகளுக்குச் சென்றுள்ளார். மொத்தத்தில் அவர் ஏழு முறை ஜப்பானுக்கு சென்றுள்ளார். அங்கு அவர் வருடத்திற்கு ஆறு மாதங்கள் தங்கியிருந்தார். அந்த நேரத்தில் அவர் உருவாக்கிய படைப்புகளின் தொகுப்பு இப்போது ஜப்பானின் டகோமாச்சியில் உள்ள மிதிலா அருங்காட்சியகத்திற்கும், ஜப்பானின் ஃபுகுயோகா ஆசிய கலை அருங்காட்சியகத்திற்கும், சொந்தமானதாக உள்ளது..

விருதுகள்

 1980 ஆம் ஆண்டில் தேசிய விருது
 2006 ஆம் ஆண்டில் ஷில்ப் குரு விருது
 2019ஆம் ஆண்டில் பத்மஸ்ரீ விருது

மேற்கோள்கள்

1930 பிறப்புகள்
2024 இறப்புகள்
இந்தியப் பெண் ஓவியர்கள்
பத்மசிறீ விருது பெற்ற கலைத் துறையினர்
மேற்கு வங்காள நபர்கள்
கேப்ரோயிடே

கேப்ரோயிடே (Caproidae) அல்லது பன்றி மீன்கள் எனப்படுவது (boarfishes), சிறிய மீன் குடும்பமாகும். இதில் 12 கடல் மீன் சிற்றினங்கள் இரண்டு பேரினங்களின் கீழ் வகைப்படுத்தப்பட்டுள்ளன. இவை முன்னர் டோரிசுடன் செய்பார்மிசில் வகைப்படுத்தப்பட்டன. ஆனால் தற்போது இவை பேர்சிஃபார்மீசில் வால் சட்டகம் அடிப்படையில் மறு வகைப்படுத்தப்பட்டுள்ளன. பன்றி மீன்கள் இந்தியப் பெருங்கடல், அத்திலாந்திக்குப் பெருங்கடல் மற்றும் பசிபிக் பெருங்கடல்களில் காணப்படுகின்றன. இவை முக்கியமாக  ஆழத்திற்குக் கீழாக வாழ்கின்றன.

பன்றி மீன்கள் மெல்லிய உடல்களைக் கொண்டுள்ளன. இவைச் சிறிய வகை மீன்களே. ஒரு சில இனங்களின் உடல் நீளம் 30 செ.மீ. வரை வளரக்கூடின. இவற்றின் நிறமானது சிவப்பு, இளஞ்சிவப்பு மற்றும் வெள்ளியாகும்.

சுமார் 48.6 முதல் 40 மில்லியன் ஆண்டுகளுக்கு முன்பு, மூன்றாம் காலத்தில், இயோசீன் சகாப்தத்தின் நடுப்பகுதியில் கேப்ராய்டு மீன்களின் தொல்லுயிர் எச்சங்கள் காணப்பட்டுள்ளன.

மேலும் காண்க 
 பென்டசெரோடிடே (ஆர்டர் பெர்சிஃபோர்ம்ஸ்) குடும்பத்தின் சில மீன்கள் பன்றி மீன் என்றும் அழைக்கப்படுகின்றன.

மேற்கோள்கள்

மீன் குடும்பங்கள்
எச்2ஓ

எச்ஓ (HO) என்பது 2002இல் வெளியான கன்னட மொழித் திரைப்படமாகும். படத்தை அறிமுக இயக்குனர்கள் என். லோகநாத், இராஜாராம் ஆகிய இருவரும் இயக்கியிருந்தனர். இது, தமிழில் "எச்ஓ காவேரி" என பெயரிட்டு வெளியிடப்பட்டது. இது தன்ராஜ் பிலிம்ஸ் பதாகையின் கீழ் தயாரிக்கப்பட்டது. இதன் கதையை உபேந்திரா எழுதி நடித்துள்ளார். இவருடன் பிரபு தேவா, பிரியங்கா திரிவேதி பாபு மோகன், சாது கோகிலா, பேங்க் ஜனார்த்தன் ஆகியோரும் உடன் நடித்திருந்தனர்.

படத்தின் கதைக்களம் இரண்டு கிராமங்களுக்கிடையேயான சண்டையைச் சுற்றியே உள்ளது. ஏனெனில் காவேரி நீர் பிரச்சினை வெளியானதும் சர்ச்சைக்குரியதானது. ஆனால் திரையரங்க வசூலில் நன்றாக இருந்தது. படத்தின் படத்தொகுப்பினை டி.சசிகுமார்  கவனிக்க ஒளிப்பதிவினை எச். சி. வேணுகோபால் மேற்கொண்டார். இந்த படம் தெலுங்கில் இதே பெயரில் மொழி மாற்றம் செய்யப்பட்டது. இது இந்தியில்  தில் கி தட்கன்  என்று பெயரிடப்பட்டது.  இரு மாநிலங்களுக்கிடையேயான சர்ச்சைக்கான உருவகக் குறிப்பின் முக்கிய கருத்து 2016இல் வெளியான  'மராத்தி டைகர்ஸ்' என்ற மராத்தி திரைப்படத்தில் பயன்படுத்தப்பட்டது.

நடிகர்கள் 

 உதயசங்கராக உபேந்திரா 
 வைரமுத்துவாக பிரபுதேவா 
 பிரியங்கா திரிவேதி
 பாபு மோகன்
 சாது கோகிலா
 பேங்க் ஜனார்த்தனன்

தயாரிப்பு பணி 

படத்தின் கதை ஆரம்பத்தில் டாக்டர் ராஜ்குமார், நடிகர் ரஜினிகாந்த் ஆகியோருக்காக எழுதப்பட்டது, அவர்கள் இருவரும் படத்தின் கதை காரணமாக நடிக்க மறுத்துவிட்டனர்.

ஒலிப்பதிவு 
சாது கோகிலா படத்திற்கு இசையமைத்தார். பாடல்கள உபேந்திரா எழுதியிருந்தார்.  ஒலிப்பதிவு ஆல்பம் 27 மே 2001 அன்று பெங்களூரிலுள்ள காந்தீராவா ஸ்டுடியோஸில் வெளியிடப்பட்டது.

வரவேற்பு 

இந்தப் படத்தின் மூலம் இரண்டு வருட இடைவெளிக்குப் பிறகு உபேந்திரா பெரிய திரைக்கு திரும்பினார். இதன் இசை வெளியீடு ஒரு புதிய சாதனையை உருவாக்கியது. 1 கோடிக்கு மேல் வணிகத்தை மேற்கொண்டது.  "ஐ வன்னா சீ மை டார்லிங்", "ஹூவ் ஹூவ்", "நா நின்னா பிடலாரே", "பிடா பைடா", மற்றும் "தில் இல்டே" போன்ற பாடல்கள் தரவரிசையில் முதலிடத்தைப் பிடித்தன.

கருத்து 
எச்ஓ என்பது கன்னட இளைஞனுக்கும் ஒரு தமிழனுக்கும் இடையிலான காவேரி என்ற பெண்ணின் மீதான ஒரு முக்கோண காதல் கதையாகும். இவர்கள், காவேரி என்ற பெண்ணின் காதலுக்காக போட்டியிடுகிறார்கள். இது உண்மையில் கர்நாடகாவிற்கும் தமிழகத்திற்கும் இடையிலான காவிரி நதி தகராறுக்கான உருவகக் குறிப்பு ஆகும்.

வெளியீடு

சர்ச்சை 
படம் அதன் உள்ளடக்கம் காரணமாக சர்ச்சைக்குள்ளானது. கர்நாடகா மற்றும் தமிழகத்தைச் சேர்ந்த ஆர்வலர்கள் படத்திற்கு தடை விதிக்கக் கோரினர், இரு தரப்பிலும் உள்ள மொழியியல் உணர்வுகளைத் திருப்திப்படுத்துவதற்காக, படத்தில் உள்ள தமிழ் வசனங்களை கன்னடத்திலும் அதற்கு நேர்மாறாகவும் மாற்றம் செய்வதன் மூலம் சமரசம் செய்ய உபேந்திரா கட்டாயப்படுத்தப்பட்டார். அரசியல் கட்சிகளின் கொடிகள் அடங்கிய காட்சிகள் மீண்டும் வெளியிடப்படுவதற்கு முன்பு நீக்கப்பட்டன.

விமர்சன வரவேற்பு 
படம் வெளியானதும் அதிக நேர்மறையான விமர்சனங்களைப் பெற்றது. காவேரி நதி நீர் தகராறு போன்ற ஒரு முக்கியமான விஷயத்தை வணிக ரீதியாக விவரிக்க உபேந்திரா நிர்வகித்த விதத்தை விமர்சகர்கள் பாராட்டினர்.

பாக்ஸ் ஆபிஸ் செயல்திறன் 
H  O கர்நாடகா முழுவதும் 28 திரையரங்குகளில் 50 நாட்கள் ஓட்டத்தை நிறைவுசெய்தது. மேலும் பெங்களூரில் இல் 75 நாட்கள் ஓடியது.

குறிப்புகள் 
 

2002 கன்னடத் திரைப்படங்கள்
இந்தியக் கன்னடத் திரைப்படங்கள்
காவிரி ஆறு
இசபெல் ஆரென்ட்சு

இசபெல் ஆரென்ட்சு (Isabel Arends) (பிறப்பு:1966)  ஒரு டச்சு வேதியியலாளரும், உயிரியக்கவியல்  மற்றும் கரிம வேதியியல் பேராசிரியரும் ஆவார்.  இவர் நெதர்லாந்தில் உள்ள யுட்ரெக்டு பல்கலைக்கழகத்தில் பணிபுரிகிறார். 2018 ஆம் ஆண்டு சூலை மாதத்தில் அதன் அறிவியல் புலத்தின் துறைத்தலைவராக நியமிக்கப்பட்டார். இவரது ஆராய்ச்சி சுற்றுச்சூழலுக்குகந்த, பசுமை வேதியியல் தொடர்பானதாகும்.  எடுத்துக்காட்டாக, நச்சு கரைப்பான்களின் தேவையைத் தவிர்த்து உயிரியக்கவியல் காரணிகளான நொதிகளைப் பயன்படுத்துதல் போன்றவை இவரது ஆய்வில் உள்ளடங்குகின்றன.

கல்வி வாழ்க்கை 
ஆரென்ட்சு 1984 மற்றும் 1988 க்கு இடையில் லைடன் பல்கலைக்கழகத்தில் இயற்பியல் கரிம வேதியியலைப் படித்து முதுகலைப் பட்டம் பெற்றார். 1993 ஆம் ஆண்டில் இவர் அதே பல்கலைக்கழகத்தில் தனது முனைவர் பட்டத்தைப் பெற்றார்: 'நிலக்கரி வகை ஹைட்ரஜன் வழிப்பொருள்களுடன் அரீன் வழிப்பொருள்களின் வெப்பப் பகுப்பாய்வு' என்ற தலைப்பில் ராப் லூவ் மற்றும் முனைவர் பீட்டர் முல்டர் ஆகியோரின் வழிகாட்டுதலில் தனது ஆய்வை முடித்தார். ஆராய்ச்சி பட்டப்படிப்பைத் தொடர்ந்து, கனடாவின் ஒட்டாவாவில் இசுடீசி மூலக்கூறு அறிவியலட நிறுவனத்தில் முனைவர் பட்ட ஆராய்ச்சிக்குப் பிந்தைய ஆராய்ச்சியாளராக ஆரென்ட்சு ஒரு ஆண்டினைக் கழித்தார். 1995 ஆம் ஆண்டில் டெல்ஃப்ட் தொழில்நுட்ப பல்கலைக்கழகத்தில் சேர்ந்தார். மேலும், உயிரிபோலச் செயல்களில் ஈடுபட்டு ஆக்சிஜனேற்றம் நிகழ்த்தும் துறையில் இராயல் நெதர்லாந்து கலை மற்றும் அறிவியல் அகாதெமியின் ஆராய்ச்சி உதவித்தொகையைப் பெற்றார்.

2001 மற்றும் 2006 க்கு இடையில் அவர் டெல்ஃப்ட் தொழில்நுட்ப பல்கலைக்கழகத்தில் இணை மற்றும் உதவிப் பேராசிரியராக பணியாற்றினார். 2007 ஆம் ஆண்டில் அவர் உயிர் வேதியியல் மற்றும் கரிம வேதியியல் பேராசிரியராக பதவி உயர்வு பெற்றார். 2013 முதல் 2018 வரை டெல்ஃப்ட் தொழில்நுட்ப பல்கலைக்கழகத்தில் உயிரியத் தொழில்நுட்பத் துறையின் தலைவராகவும்  அறிவியல் ஆராய்ச்சிக்கான நெதர்லாந்து அமைப்பின் பயன்பாட்டு மற்றும் பொறியியல் அறிவியல் களத்தின் துணைத் தலைவராகவும், 2016 ஆம் ஆண்டில் டியு டெல்ஃப்ட் உயிரியப்பொறியியல் நிறுவனத்தை நிறுவினார்.

ஆரென்ட்சு 2017 ஆம் ஆண்டில் ராயல் நெதர்லாந்து கலை மற்றும் அறிவியல் அகாடமியின் உறுப்பினராக தேர்ந்தெடுக்கப்பட்டார்

மேற்கோள்கள் 

வாழும் நபர்கள்
1966 பிறப்புகள்
எஸ். கஸ்தூரி ரங்க ஐயங்கார்

எஸ். கஸ்தூரி ரங்க ஐயங்கார் (S. Kasturi Ranga Iyengar) (15 திசம்பர் 1859 - 12 திசம்பர் 1923) ஓர் இந்திய வழக்கறிஞரும், இந்திய சுதந்திர ஆர்வலரும், அரசியல்வாதியும், பத்திரிகையாளரும் ஆவார், இவர் 1905 ஏப்ரல் 1 முதல் 1923 திசம்பரில் தான் இறக்கும் வரை தி இந்துவின் நிர்வாக இயக்குநராக பணியாற்றினார்.

குடும்பம் 
இவரது சகோதரர், திவான் பகதூர் சே. சீனிவாச ராகவையங்கார், சென்னை மாகாணத்தில் பத்திரப்பதிவுத் துறையில் தலைமை இயக்குநராக பணியாற்றினார்.

ஆரம்ப கால வாழ்க்கை 
கஸ்தூரி ரங்க ஐயங்கார் 1859 திசம்பர் 15 அன்று கும்பகோணத்தில் இன்னாம்பூர் என்ற கிராமத்தில் பிறந்தார். கல்வி முடிந்ததும், இவர் ஒரு வழக்கறிஞராக பயிற்சியைத் தொடங்க கோயம்புத்தூர் சென்றார். இவர் ஒரு வளமான தொழிலை தேடி சென்னைக்குச் சென்றார். தான் கோயம்புத்தூரில் இருந்ததைப் போல சென்னையில் வெற்றிபெறவில்லை. இறுதியில், 1895 ஆம் ஆண்டில், ஜி. சுப்பிரமணிய ஐயரால் நடத்தப்பட்டு வந்த தி இந்துவில் சேர்ந்து அதன் சட்ட நிருபர் ஆனார். இவர், இந்துவில் "கோயம்புத்தூர் கடிதங்கள்" நன்கு அறியப்பட்ட கட்டுரையை எழுதினார். இந்த காலகட்டத்தில், கோ. கருணாகர மேனனிடமிருந்து இவருக்கு ஏராளமான ஊக்கமும் கிடைத்தது. இந்து செய்தித்தாளை 1 ஏப்ரல் 1905 அன்று ரூ. 75,000 கொடுத்து வாங்கினார். பின்னர், தி இந்து பத்திரிகையின் ஆசிரியராகி மக்களின் சக்திவாய்ந்த குரலாக மாறினார்.

நிர்வாக இயக்குநராக 
ஜூலை 1905 இல், கஸ்தூரி ரங்க ஐயங்கார் தனது மருமகன் எ. இரங்கசுவாமி ஐயங்காரை பத்திரிக்கையின் உதவி ஆசிரியராக நியமித்தார். பின்னர், விளம்பரங்களை அதிகரித்து, முன்கூட்டியே பணம் செலுத்தாத வாடிக்கையாளர்களுக்கான சந்தாக்களை நிறுத்துவதன் மூலம் பத்திரிக்கையை மீட்பதற்கு திட்டமிட்டார். இது வெற்றி பெற்று 1910 வாக்கில் தனது கடன்களை தீர்க்க முடிந்தது. ராய்டர்ஸ் என்ற செய்தி நிறுவனத்திடம், வானிலை அறிக்கைகள், நீதிமன்ற வழக்குகள், வர்த்தகம், விளையாட்டுகளுக்கான செய்திகளை பெற்று இந்துவில் இடம்பெறச் செய்தார். 1905 ஆம் ஆண்டில், தி இந்து, அதன் தலையங்கத்தில், இந்தியாவுக்கு முழுச் சுதந்திரம் கேட்காமல் பகுதி சுயாட்சியைக் கோரியது. அன்னி பெசண்ட்டையும் அவரது பிரம்மஞான சபையையும் கடுமையாக விமர்சித்தார். ஜிட்டு கிருஷ்ணமூர்த்தியை மைத்ரேய புத்தராக இவர் செய்த பகிரங்க விளம்பர பிரச்சாரம் உட்பட. இருப்பினும், அன்னி பெசண்ட்டின் ஹோம் ரூல் இயக்கத்திற்கு ஆதரவை வழங்கியதுடன், பென்ட்லேண்ட் பிரபுவின் உத்தரவின் பேரில் அவர் தடுத்து வைக்கப்படுவதை எதிர்த்தார். ஜலியன்வாலா பாக் படுகொலைகளை இந்து கடுமையாக கண்டனம் செய்தது.

இறப்பு 
கஸ்தூரி ரங்க ஐயங்கார் தனது 64 வது பிறந்தநாளுக்கு மூன்று நாட்களுக்கு முன்னர் 1923 திசம்பர் 12 அன்று காலமானார்.   இவருக்குப் பிறகு ஆசிரியராக இவரது மருமகன் சீ. இரங்கசுவாமி ஐயங்கார் பொறுப்பேற்றார். இவரது மூத்த மகன் கஸ்தூரி சீனிவாசன் தி இந்துவின் நிர்வாக இயக்குநரானார்.

இவரது சந்ததியினர் இப்போது தங்கள் குடும்ப நிறுவனமான கஸ்தூரி & சன்ஸ் லிமிடெட் மூலம் தி இந்து குழுமத்தை நடத்தி வருகிறார்கள்.

இதையும் காண்க 

 எ. இரங்கசுவாமி ஐயங்கார்
 சௌ. பார்த்தசாரதி
 கஸ்தூரி பாலாஜி
 கோ. நரசிம்மன்
  கோபாலன் கஸ்தூரி
 க. கோபாலன்
 மு. வீரராகாவாச்சாரியார்
 சீ. இரங்கசுவாமி ஐயங்கார்
 சீ. இரங்கராஜன்
 கஸ்தூரி சீனிவாசன்

மேற்கோள்கள்

குறிப்புகள்

மேலும் படிக்க 
 

தமிழகத் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
தமிழ்நாட்டு இந்திய விடுதலைப் போராட்ட வீரர்கள்
தஞ்சாவூர் மாவட்ட நபர்கள்
1923 இறப்புகள்
1859 பிறப்புகள்
இந்திய ஊடகவியலாளர்கள்
தி இந்து குழுமம்
அறிவொளி

அறிவொளி (Arivoli)  தமிழகப் பட்டிமன்ற மேடைகளை தன் வசீகர பேச்சால் ஈர்த்து வந்த தமிழ் அறிஞர் ஆவார். இவர் 1936-ஆம் ஆண்டு சனவரி 21-ஆம் நாள் நாகப்பட்டினம் மாவட்டம்,  சீர்காழி அருகே சிக்கல் எனும் கிராமத்தில் பிறந்தவர். இவர் கரந்தைத் தமிழ்க்கல்லூரியில் தமிழ் படித்தவர். அதன் பிறகு  அரசு வேலை உட்பட பல்வேறு இடங்களில் ஆசிரியா் பணியாற்றினார். பின்னர் சிதம்பரம் அண்ணாமலை பல்கலைக்கழகத்திலும், பூம்புகார் கல்லூரியிலும் பேராசிரியராக பணிபுரிந்தார். பணிக்குப் பிறகு திருச்சியில் குடிபெயர்ந்த அறிவொளி இலக்கியக் கூட்டங்கள் மற்றும் பட்டிமன்றங்களில் உரையாற்றினார். காரைக்குடி கம்பன் கழகத்தின் மூலம் தமிழுக்கு முக்கியப் பங்காற்றினார். குன்றக்குடி அடிகளார், அ. ச. ஞானசம்பந்தன் போன்ற புகழ்பெற்ற பட்டிமன்றப் பேச்சாளர்களுடன் பேசி தமிழுக்குப் பெருமை சேர்த்தவர்.  மேலும் கம்பராமாயணம், சிலப்பதிகாரம், சீவகசிந்தாமணி, திருக்குறள், பாரதியார், பாரதிதாசன் ஆகியோரின் படைப்புகள் உள்பட ஆயிரக்கணக்கான தலைப்புகளில் பட்டிமன்றங்களில் பேசியவர்.  பிறகு  பட்டிமன்ற நடுவராக விளங்கினார். 1986-ஆம் ஆண்டு முதல்முறையாக வழக்காடு மன்றம் என்னும் அமைப்பை தமிழகத்தில் அறிமுகப்படுத்தினார். இவரது திறமையைப் பாராட்டி ஆய்வுரை திலகர், கபிலவாணர் உள்ளிட்ட பல்வேறு விருதுகள் இவருக்கு வழங்கப்பட்டன.  மேலும் வாழ்நாள் சாதனை விருதும் பெற்றார்.

இவரின் பேச்சுத் தமிழுக்கு தமிழகம், இந்தியா மட்டுமல்லாமல், அமெரிக்கா, கனடா, பாரிஸ், குவைத், மலேசியா, சிங்கப்பூர், இலங்கை உள்பட பல்வேறு நாடுகளில் இரசிகர்கள் உண்டு. இலக்கிய மேடைகள் மட்டுமல்லாது  திரைப்படம் மற்றும் தொலைக்காட்சித் தொடர்களிலும் நடித்துள்ளார். தமிழிலில் பேசுவது மட்டுமல்லாது தமிழில் எழுதுவதிலும் வல்லவரான  இவர் 120-க்கும் மேற்பட்ட புத்தகங்களை எழுதியுள்ளார். 1974-ம் ஆண்டு, 'பாரதிதாசனின் புதிய பார்வை' என்ற தலைப்பில் முதல் நூலை எழுதினார். அண்மையில் எழுதப்பட்ட 103-வது நூலின் பெயர், யோகக் களஞ்சியம், சிவபுராணம் அனுபவ விளக்கம்  என்ற நூலும், கம்பராமாயணம் முழுவதையும் நாவல் வடிவில் 1,200 பக்கங்களில் எழுதியுள்ளார்.

இறப்பு
உடல் நலக்குறைவு காரணமாக தமது 82-வது அகவையில் திருச்சியில் இறந்தார்.

மேற்கோள்கள்

1936 பிறப்புகள்
 2018 இறப்புகள்
பட்டிமன்றப் பேச்சாளர்கள்
தமிழ் பட்டிமன்றத் தொகுப்பாளர்கள்
தமிழறிஞர்கள்
நாகப்பட்டினம் மாவட்ட நபர்கள்
தமிழ்ப் பேச்சாளர்கள்
தமிழ் எழுத்தாளர்கள்
வின்சென்ட் செல்வா

வின்சென்ட் செல்வா (Vincent Selva) என்பவர் ஒரு பிரபல திரைப்பட இயக்குநர் மற்றும் திரைக்கதை எழுத்தாளர் ஆவார். இவர் இயக்குநராக அறிமுகமான  பிரியமுடன் படத்தில்  விஜய், கௌசல்யா ஆகியோர் நடித்தனர். இப்படத்தினால் இவர் பிரபலமடைந்தார். இவரிடம் மிஷ்கின், எஸ். பி. ஜனநாதன் போன்ற இயக்குநர்கள் உதவியாளர்களாக பணியாற்றியுள்ளனர்.

தொழில் 

செல்வா  பிரியமுடன் படத்தின் மூலம் இயக்குநராக அறிமுகமானார். 1998 இல் வெளியான அந்த காதல் படம் வணிக ரீதியாக பெரும் வெற்றியைப் பெற்றது. மேலும் தெலுங்கு, கன்னடம், இந்தி மொழிகளில் மறுஆக்கம்  செய்யப்பட்டது. விஜய் எதிர்நாயகன் வேடத்தில் நடித்த முதல் படம் இது.

1999 ஆம் ஆண்டில் இவர் தனது இரண்டாவது படமான இரணினினை வெளியிட்டார். இது சுதந்திர போராட்ட வீரர் "வாட்டக்குடி இராணியன்" இன் கற்பனை  வாழ்க்கை வரலாறு ஆகும். இந்த படத்தில் முரளி, மீனா  ஆகியோர் முக்கிய கதாபாத்திரங்களில் நடித்தனர். இது கலவையான விமர்சனங்களைப் பெற்றது.

பின்னர் விஜய் நடித்த  யூத் திரைப்படத்தை 2002 இல் இயக்கினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது. இந்த படத்தில் ஃபேர் & லவ்லி பெண் ஷாஹீன் கான் முக்கிய கதாபாத்திரத்தில் நடித்தார். 2002 ஆம் ஆண்டில், கார்த்திக் முக்கிய கதாபாத்திரத்தில் நடிக்க இவரது இயக்கத்தில் என்ன பெயர் வைக்கலாம் என்ற திரைப்படத்தை தயாரிக்க தயாரிப்பாளர்  கேயார் ஒப்பந்தம் செய்தார். படப்பிடிப்பிற்காக பொள்ளாச்சிக்கு பயணம் செய்த போதிலும், நடிகர் தனது விடுதி அறையிலிருந்து வெளியேவர மறுத்துவிட்டார். பின்னர் நீண்ட கால குழப்பத்தைத்துக்குப் பிறகு, படம் நிறுத்தப்பட்டது.

இவர் 2016 ஆம் ஆண்டு  சரத்குமாருடன் காவல்துறை பரபரப்பூட்டும் திரைப்படமான  காக்கி என்ற படத்தில் பணியாற்றினார், ஆனால் படம் இடையில் நிறுத்தப்பட்டது. 2008 ஆம் ஆண்டில் இந்த படத்தை மீண்டும் தொடங்க செய்ய முயற்சித்த போதிலும், படத்தின் தயாரிப்பு பணிகள் முடியவில்லை.

2005 ல் இவர் பாலிவுட் திரைப்படமான காயப் படத்தின் தமிழ் மறு ஆக்கமாக  ஜித்தன் . படத்தை இயக்கினார். இந்த திரைப்படம் வணிகரீதியாக வெற்றி பெற்றது. இந்த படத்திற்குப் பிறகு,  ஜித்தன் ரமேஷ் நடித்த மதுரை வீரன் படத்தை இயக்கினார், மதுரை வீரன் எதிர்மறையான விமர்சனங்களைப் பெற்றது. பின்னர் பெருமாள், துள்ளி விளையாடு, இங்க என்ன சொல்லுது போன்ற படங்களை இயக்கினார்.

2016 ஆம் ஆண்டில், ஜித்தானின் தொடர்ச்சியான ஜித்தன் 2 என்ற திரைப்படத்தின் வழியாக மீண்டும் வந்தார். ஆனால் இப்படம் தோல்வியடைந்தது.

திரைப்படவியல்

குறிப்புகள் 
 

தமிழ்நாட்டுத் திரைப்பட இயக்குநர்கள்
வாழும் நபர்கள்
சிறீராம் பிலிம்ஸ் இன்டர்நேசனல்

ஸ்ரீ ராம் பிலிம்ஸ் இன்டர்நேசனல் (Sree Raam Films International) என்பது  நடிகர்  அர்ஜுன்  தலைமையிலான ஓர் இந்திய திரைப்பட தயாரிப்பு மற்றும் விநியோக நிறுவனமாகும்.

வரலாறு
1992 இல் அர்ஜுனால் உருவாக்கபட்ட ஸ்ரீ ராம் பிலிம்ஸ் இன்டர்நேஷனல் நிறுவனமானது, பெரும்பாலும் அர்ஜுன் இயக்கிய படங்களை தயாரித்துள்ளது. அவரது சகோதரர் கிஷோர் சர்ஜாவும் இந்த பதாகையின் கீழ் இரண்டு படங்களை இயக்கியுள்ளார். சகோதரர்களின் பிள்ளைகளான ஐஸ்வரியா அர்ஜூன் மற்றும் சிரஞ்சீவி சர்ஜா ஆகியோரும் நிறுவனம் தயாரித்த படங்களில் நடித்துள்ளனர்.

வேதம் (2001) படத் தயாரிப்பின் போது நடிகர் விஷால் நிறுவனத்தில் உதவி இயக்குநராக பணியாற்றினார். அர்ஜுனின் மனைவி நிவேதிதா அர்ஜுன் மற்றும் மகள்கள் ஐஸ்வர்யா மற்றும் அஞ்சனா அர்ஜுன் ஆகியோர் நிறுவனத்தின் நிர்வாக தயாரிப்பாளர்களாக பணியாற்றியுள்ளனர்.

திரைப்படவியல்

குறிப்புகள்

வெளி இணைப்புகள் 

 

சென்னையில் உள்ள திரைப்படத் தயாரிப்பு நிறுவனங்கள்
இந்தியத் திரைப்படவிநியோகஸ்தர்கள்
மு. வீரராகாவாச்சாரியார்

முதும்பை வீரராகவாச்சாரியர் (M. Veeraraghavachariar) (1857-1906) ஓர் இந்திய பத்திரிகையாளரும், சுதந்திர போராட்ட வீரரும், முந்தைய சென்னை மாகாணத்தில் ஆசிரியரும் ஆவார். தி இந்து செய்தித்தாளின் நிறுவனர்களில் ஒருவரான இவர் 1878 முதல் 1905 வரை அதன் நிர்வாக இயக்குநராக பணியாற்றினார்.

ஆரம்ப கால வாழ்க்கை 

வீரராகவாச்சாரியார், செங்கல்பட்டுக்கு அருகிலுள்ள வடக்கப்பட்டு என்ற கிராமத்தில் ஒரு வைணவ ஐயங்கார் குடும்பத்தில் பிறந்தார். சென்னையில் பள்ளிப்படிப்பை முடித்து பட்டம் பெற்றார். பின்னர், பச்சையப்பன் கல்லூரியில் விரிவுரையாளராகப் பணியாற்றினார். இந்த சமயத்தில், இவர் சக ஆசிரியரான ஜி. சுப்பிரமணிய ஐயருடன் நெருங்கிய நட்பு கொண்டார்.

தி இந்து நிறுவனம் 

1878ஆம் ஆண்டில், 21 வயதான வீரரகவாச்சாரியாரும் இவரது நான்கு நண்பர்களான ஜி. சுப்பிரமணிய ஐயர், டி. டி. ரங்காச்சாரியார், பி. வி. ரங்காச்சாரியார்,  டி. கேசவராவ் பந்துலு, நயாபதி சுப்பா ராவ் பந்துலு ஆகியோர் சேர்ந்து பின்னர் வரலாற்றுச் சிறப்புமிக்க "தி டிரிப்ளிகேன் சிக்ஸ்" என்ற ஆங்கில மொழி செய்தித்தாளை நிறுவினார். வீரராகவாச்சாரியார், சுப்பிரமணிய ஐயர் இருவரும் கல்லூரியில் விரிவுரையாளர்களாக இருந்தனர், மீதமுள்ள அனைவரும் மாணவர்கள் ஆவர்.

தி இந்து 

இது நிறுவப்பட்ட உடனேயே, நிறுவனத்தில் பணிபுரிந்தவர்களில் பெரும்பாலானாவர்கள் வழக்கறிஞர்களாகப் பழகுவதற்காக பிரிந்தனர். பத்திரிக்கையின் தலைமை ஆசிரியர் சுப்பிரமணிய ஐயரும், நிர்வாக இயக்குநர் வீரராகவாச்சாரியரும் மட்டுமே எஞ்சியிருந்தனர். சுப்பிரமணிய ஐயர் தைரியமான நிலைப்பாட்டை எடுத்து பிரித்தானியர்களையும் இந்து மரபுவழியையும் கேள்வி எழுப்பினார். வீரராகவாச்சாரியர், மாறாக, ஒரு மிதமான கொள்கையை கடைபிடித்து சுப்பிரமணிய ஐயரின் போர்க்குணமிக்க கருத்துக்களை எதிர்த்தார். சித்தாந்தங்களின் வேறுபாடு இருவருக்கும் இடையே விரிசலை ஏற்படுத்தியது. தி இந்து பத்திரிகையின் சில தலையங்கங்களில் ஐயரின் நண்பர் எர்ட்லி நார்டன் மீது வீரராகவாச்சாரியர் கடுமையாக விமர்சனத்தை வைத்தபோது இந்த பிளவு மேலும் அதிகரித்தது. இந்து சமுதாயத்தைப் பற்றிய சுப்பிரமணிய ஐயரின் புரட்சிகர கருத்துக்கள் செய்தித்தாளுக்கு தீங்கு விளைவிப்பதாக இருந்தன. விரைவில், அது அதன் உரிமையாளர்களை கடுமையான நிதி நெருக்கடியில் தள்ளத் தொடங்கியது.

1898 ஆம் ஆண்டில், ஜி. சுப்பிரமணிய ஐயர் தி இந்துவை விட்டு வெளியேறி, சுதேசமித்ரனின் நிர்வாகத்தை எடுத்துக் கொண்டார். தனியாக, வீரராகவாச்சாரியர் கோ. கருணாகர மேனனை தலைமை ஆசிரியராக நியமித்து 1901இல் செய்தித்தாளை ஒரு கூட்டு-பங்கு நிறுவனமாக மாற்ற முயன்றார். பெரும் கடனிலிருந்து செய்தித்தாளை மீட்கும் திட்டம் தோல்வியடைந்தது. நெருக்கடியை எதிர்கொண்ட வீரராகவாச்சாரியர் 1904-05 இல் செய்தித்தாளை விற்றார். இந்தப் பத்திரிக்கையை எஸ். கஸ்தூரி ரங்க ஐயங்கார் ஏப்ரல் 1905இல் வாங்கினார்.

இறப்பு 

வீரராகவாச்சாரியர் 1906இல் தனது 47 வயதில் இறந்தார்.

இதையும் காண்க 

 எ. இரங்கசுவாமி ஐயங்கார்
 சௌ. பார்த்தசாரதி
 கஸ்தூரி பாலாஜி
 கோ. நரசிம்மன்
  கோபாலன் கஸ்தூரி
 க. கோபாலன்
 எஸ். கஸ்தூரி ரங்க ஐயங்கார்
 சீ. இரங்கசுவாமி ஐயங்கார்
 சீ. இரங்கராஜன்
 கஸ்தூரி சீனிவாசன்

மேற்கோள்கள்

குறிப்புகள் 
  

20 ஆம் நூற்றாண்டு இந்தியத் தொழிலதிபர்கள்
காஞ்சிபுரம் மாவட்ட நபர்கள்
1906 இறப்புகள்
1857 பிறப்புகள்
இந்திய ஊடகவியலாளர்கள்
தி இந்து குழுமம்
அந்தமான் கரிச்சான்

அந்தமான் கரிச்சான் (Andaman drongo)(டைக்ருரசு ஆண்டமனென்சிசு) என்பது டைக்ருரிடே குடும்பத்தில் உள்ள கரிச்சான் பறவை சிற்றினமாகும். இது இந்தியப் பெருங்கடல் அந்தமான் தீவுகளில் மட்டுமே காணப்படும் அகணிய உயிரியாகும். இரண்டு துணையினங்கள் முதன்மை தீவுக்கூட்டத்தின் முக்கிய தீவுகளில் காணப்படுகிறது. தீவுச் சங்கிலியின் வடக்கே கிரேட் கோகோ தீவு மற்றும் டேபிள் தீவில் துணையினம் டைகுருருரிஃபார்மிசு ஆகும்.

அந்தமான் கரிச்சான் சுமார் 29 செ.மீ. நீளமுடையது. துணையினமான பெரிய டைகுருரிஃபார்மிசு சுமார் 35 செ.மீ நீளம் வரை வளரக்கூடியது. இதனுடைய வால் நன்கு பிளவுபட்டும், அலகானது கருப்பு நிறமாகக் காணப்படுகிறது. சிறகுகள் கருப்பு (பழுப்பு நிற முதன்மையானவை தவிர) நிறத்துடன் பசுமையாக பளபளவெனக் காணப்படும். பால் ஈருருமை தன்மைக் காணப்படுகிறது. பெண் பறவையானது சிறியதாகவும், வால் பிளவானது குறுகியதாகவும் காணப்படும்.

இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடு மற்றும் மிதவெப்பமண்டல அல்லது வெப்பமண்டல ஈரமான மான்ட்டேன் காடுகளாகும். கரிச்சான் குருவி வாழ்விடம் இழப்பால் அச்சுறுத்தப்படுகிறது.

மேற்கோள்கள் 

கரிச்சான்கள்
கோபாலன் கஸ்தூரி

கோபாலன் கஸ்தூரி (Gopalan Kasturi) (17 திசம்பர் 1924 - 21 செப்டம்பர் 2012) ஓர் இந்திய பத்திரிகையாளர் ஆவார் . இவர் 1965 முதல் 1991 வரை தி இந்துவின் ஆசிரியராக பணியாற்றினார். இந்துவின் வரலாற்றில் இன்றுவரை, இவர் செய்தித்தாளின் மிக நீண்ட காலம் பணியாற்றிய ஆசிரியர் ஆவார்.

தனிப்பட்ட வாழ்க்கை 
கஸ்தூரி, 1924 திசம்பர் 17 அன்று சென்னையில் க. கோபாலன்- இரங்கநாயகி தம்பதியருக்கு பிறந்தார். கஸ்தூரி குடும்பத்தின் தலைவரான எஸ். கஸ்தூரி ரங்க ஐயங்கரின் பேரன் ஆவார். இவர் பிறப்பதற்கு ஓராண்டுக்கு முன்பு இவரது தாத்தா இறந்தார். இவர், சென்னை, மாநிலக் கல்லூரியில் பட்டம் பெற்றார். பின்னர், குடும்ப செய்தித்தாளான தி இந்துவில் சேர்ந்தார்.

இவர், கமலா என்பவரை மணந்தார். இவர்களுக்கு க. பாலாஜி, க. வேணுகோபால் என்ற இரண்டு மகன்களும் லட்சுமி ஸ்ரீநாத் என்ற ஒரு மகளும் உள்ளனர். இவரது மூத்த சகோதரரான, கோ. நரசிம்மன், 1959 முதல் 1977 வரை இந்துவில் நிர்வாக இயக்குனராகப் பணியாற்றினார்.

ஆசிரியர் 

இவர், 1965ஆம் ஆண்டில் இந்துவின் ஆசிரியர் சௌ. பார்த்தசாரதியின் சிறுவயது இறப்புக்குப் பின்னர் ஆசிரியரானார். இவர், 1965 முதல் 1991 வரை அதன் ஆசிரியராக பணியாற்றினார். 1991இல் ஓய்வு பெற்றார். இவருக்குப் பிறகு ந. இரவி ஆசிரியரானார்.

இறப்பு 

கஸ்தூரி, 2012 செப்டம்பர் 21 அன்று தனது 88 வயதில் சென்னையில் உள்ள தனது வீட்டில் காலமானார். தி இந்து செய்தித்தாள் நிறுவப்பட்ட 134 வது ஆண்டு நிறைவுக்கு ஒரு நாள் கழித்து இவரது மரணம் ஏற்பட்டது.

இதையும் காண்க 

 எ. இரங்கசுவாமி ஐயங்கார்
 சௌ. பார்த்தசாரதி
 கஸ்தூரி பாலாஜி
 கோ. நரசிம்மன்
 க. கோபாலன்
 மு. வீரராகாவாச்சாரியார்
 எஸ். கஸ்தூரி ரங்க ஐயங்கார்
 சீ. இரங்கசுவாமி ஐயங்கார்
 சீ. இரங்கராஜன்
 கஸ்தூரி சீனிவாசன்

மேற்கோள்கள்

குறிப்புகள் 
 

சென்னை எழுத்தாளர்கள்
மாநிலக் கல்லூரி மேனாள் மாணவர்கள்
2012 இறப்புகள்
1924 பிறப்புகள்
இந்திய ஊடகவியலாளர்கள்
அந்தமான் சின்னான்

அந்தமான் சின்னான் (Andaman bulbul)(பிராக்கிபோடியசு பசுகோபிளேவெசென்சு) என்பது புல்புல் குடும்பமான பேசெரின் பறவைகளைச் சார்ந்த சிற்றினமாகும். இது அந்தமான் தீவுகளில் மட்டுமே காணக்கூடிய அகணிய உயிரியாகும். இது ஆலிவ்-மஞ்சள் சிறகுகளைக் கொண்டுள்ளது.  தலையின் பெரும்பகுதி ஆலிவ் நிறமுடையது. இது சிறிய பெர்ரி பழங்களை உணவாக உட்கொள்வதோடு பூச்சிகளையும் உண்ணும்.

2008ஆம் ஆண்டு வரை, அந்தமான் புல்புல் கருப்பு தலை சின்னானின் கிளையினமாக கருதப்பட்டது.

மேற்கோள்கள் 

Rasmussen, P.C., and J.C. Anderton (2005). Birds of South Asia. The Ripley Guide. Volume 2: Attributes and Status. Smithsonian Institution and Lynx Edicions, Washington D.C. and Barcelona.

குருவிகள்
இந்திய அகணிய உயிரிகள்
அந்தமான் பறவைகள்